钦定古今图书集成/理学汇编/字学典/第116卷 > 管夫人
## 钦定古今图书集成/理学汇编/字学典/第116卷 > 管夫人

按《松雪斋集》：管夫人道昇，字仲姬，吴兴人。延祐四年
封魏国夫人。翰墨词章，不学而能，心信佛法，手书《金
刚经》至数十卷，以施名山名僧。天子命夫人书千文，
敕玉工磨玉轴，送秘书监装池收藏。又命孟𫖯书六
体为六卷，雍亦书一卷，且曰：“令后世知我朝有善书
妇人。”且一家皆能书。亦奇事也。

按：《容台集》：管夫人书牍行楷与鸥波公殆不可辨同
异。卫夫人后无俦。